kardosdrur/scandi-wiki huggingface dataset:
Mohamed Hussein Tantawi

Mohammed Hussein Tantawi (født 31. oktober 1935, død 21. september 2021) var en egyptisk politiker og officer med rang af feltmarskal i den egyptiske hær, som var Egyptens de facto leder mellem d. 11. februar 2011 og d. 30. juni 2012 efter at præsident Hosni Mubarak var blevet tvunget til at trække sig. 

I sin karriere i militæret deltog Tantawni i flere af landets vigtige krige. Han kæmpede 1956 i Suez-krigen mod Storbritannien og deres allierede, og i Seksdagskrigen mod Israel i 1967 og Yom-kippur krigen, også imod Israel i 1973. 

Tantawi var en overgang egyptisk militærattaché i Pakistan, inden han den 20. maj 1991 blev udnævnt til forsvarsminister og øverstbefalende for hæren, som han var indtil den 11. februar 2011. Efter præsident Hosni Mubarak den 11. februar 2011 gik af, fungerede Tantawi som leder af det øverste militærråd over havde derved funktionen som statsoverhoved indtil det kommende præsidentvalg. Ved præsidentvalget vandt Mohamed Morsi og overtog dermed positionen som statshovede fra Tantawi.

Ekstern henvisning 

 Commander in Chief  of the Egyptian Armed Forces

Politikere fra Egypten
Île de Ré

Ré er en fransk ø i Atlanterhavet ud for byen La Rochelle i departementet Charente-Maritime. Siden 1988 har den været forbundet med bro til La Rochelle. Førhen var den en del af provinsen Aunis, hvor La Rochelle var hovedstad.
Øen er kun 26 kilometer lang, men den har knap 100km kyst i alt, en stor del udgøres af badestrand. Den er Frankrigs fjerdestørste ø og har cirka 18.000 beboere.
På øens nordlige del findes et naturreservat, hvor titusinder af trækfugle passerer årligt.

Geografi 
Øens overfladeareal er 85 km2. Dens højeste punkt Peu-des-Aumonts befinder sig 20 meter over havets overflade. Den tre kilometer lange bro, der forbinder øen til fastlandet findes på det østligste punkt. Broen er klokkeformet og 30 meter høj, så skibe frit passere nedenunder.
Byen er opdelt i to Cantons med fem kommuner i hver. Den største by på Ré hedder La Flotte.

Klima

Eksterne referencer 

 Turistinformation

Charente-Maritime
Øer i Frankrig
Øer i Atlanterhavet
Neil Etheridge

Neil Leonard Dula Etheridge (født 7. februar, 1990) er en engelsk-filippinsk målmand, der i øjeblikket spiller for den engelske klub Birmingham City F.C.. Derudover spiller han også for det filippinske landshold. Etheridge har tidligere repræsenteret engelske U-landshold.

Eksterne henvisninger 

 

Fodboldspillere fra England
Fodboldspillere fra Filippinerne
Fodboldspillere fra Charlton Athletic F.C.
Fodboldspillere fra Fulham F.C.
Fodboldspillere fra Bristol Rovers F.C.
Fodboldspillere fra Crewe Alexandra F.C.
Fodboldspillere fra Birmingham City F.C.
Kunstflidslotteriet

Kunstflidslotteriet eller Frederiksborglotteriet (egentlig: Bortlodningen af indenlandske Konst- og Konstflidsarbeider for at fremme Samvirken mellem Konst og Haandværk) var et dansk lotteri, der blev oprettet november 1860 for at skaffe penge til genopbygningen af Frederiksborg Slot, som nedbrændte i 1859.

Lotteriet, som var i gang i flere år, bød hvert år på en række gevinster af datidig kunst- og kunstindustri, såsom sølvtøj, møbler og porcelæn. Lodderne kostede 2 mark og 8 skilling stykket. Flere af tidens kunstnere fik opgaver for lotteriet, især Heinrich Hansen, som tegnede møbler (der bl.a. blev udført af Severin & Andreas Jensen), og som også var en nøglefigur ved slottets genopbygning. Også Hans J. Holm og Vilhelm Dahlerup tegnede møbler til lotteriet. Mange af de udloddede møbler var i Rosenborg-stil og dermed stilistiske bearbejdninger af det brændte slots inventar. Andre medvirkende var dekupør C. Rønne, billedskærer Wille og guld- og sølvvarefabrikant Vilhelm Christesen.

De fleste af sølvtøjsgevinsterne var tegnet af billledhuggeren C.C. Peters i løbet af 1860'erne i græsk og kinesisk stil og næsten alle uden undtagelse udført på Vilhelm Christesens værksted. Alle lotterigevinster bærer to mærker; lotteriets bomærke (En engel med hammer eller en putto med symboler for tegning) og et kunstnerstempel.

Kabinetssekretær J.P. Trap var formand for lotteriets bestyrelse. Et andet bestyrelsesmedlem var Johan Adam Schwartz.

Kilder 
 V.A. Falbe-Hansen, Danmarks Statistik, bind 2, København: G.E.C. Gad 1887, s. 592. Online
 Omtale af møblement på Koldinghus

Danmark i 1800-tallet
Etableret i 1860
Flidslotteriet
Lotterier
Conrad von Schindel

Conrad von Schindel (24. februar 1715 – 30. november 1794) var en dansk søofficer.

Han var søn af generalmajor Friedrich Wilhelm von Schindel (3. marts 1690 – 13. april 1755) og Anna f. Ulfeldt (d. 1744) og var brodersøn til admiral Wiglas von Schindel. Schindel blev sekondløjtnant i Marinen 1737, premierløjtnant 1740, kaptajnløjtnant 1746, kaptajn 1755, kommandørkaptajn 1759, kommandør 1766, schoutbynacht (kontreadmiral) 1770, viceadmiral 1776 og virkelig admiral 1790. 1738 samt 1744-46 var han i engelsk orlogstjeneste, 1748 ægtede han Hendrine Cathrine Dekker, der døde 29. juli 1762.

1751-53 tilbragte han i Middelhavet som chef for fregatten Dokken. Ved denne lejlighed afsluttede han en handelstraktat med Tunis. Efter sin hjemkomst ansattes han ved indrulleringen i Korsør. 1756-62 var han dels chef for linjeskibe, dels flagkaptajn i de udrustede eskadrer; ved admiral Olfert Fas Fischers død 1761 indtrådte han som 2. deputeret i Admiralitetskollegiet, men overtog allerede det påfølgende år (indtil 1766) stillingen som Holmens chef samt medlem af Havnekommissionen. 1764 indgik han sit andet ægteskab, med Christiane von Haven, f. Leegardt (1730 – 24. marts 1771), enke efter justitsråd, møntinspektør Peter Nic. von Haven. 1767 blev han generaladjudant, jagtkaptajn og kammerherre; 1774 førte han en mindre eskadre til Mecklenburg og dekoreredes på dette togt med Dannebrogordenen. Forinden (1769) havde han erholdt ordenen de l'union parfaite. 1775 indtrådte Schindel på ny i Kollegiet, det påfølgende år var han kommitteret ved ordningen af den norske indrullering og Søkadetakademiet. 1780 foretog han en rejse til Schlesien for at overtage godserne Kunzendorf, Wabnitz og Nauke, af hvilke han ved arv var kommet i besiddelse. I Danmark ejede han Folehavegård. Samme år førte han en eskadre på 14 skibe til handelens beskyttelse i Nordsøen. I Kollegiet avancerede han 1788 til 1. deputeret; som sådan vedblev han at administrere Marinen indtil 1792, da kronprins Frederik selv overtog præsidiet. Schindels sidste udekommando var 1789, da han om bord i linjeskibet Den Prægtige førte en flåde på 11 orlogsskibe, 3 fregatter, 14 mindre skibe samt 17 kanonfartøjer, hvilke alle udrustedes for at beskytte den russiske eskadre i Østersøen mod svenskerne. Ved denne lejlighed havde han det uheld at blive ramt af lynet. Han døde 30. november 1794.

Kilder 
 Carl With-Seidelin, "Conrad von Schindel", i: C.F. Bricka (red.), Dansk Biografisk Lexikon, København: Gyldendal 1887-1905.

Admiraler fra Danmark
Godsejere fra Danmark
Godsejere fra Tyskland
Riddere af Dannebrog (1671-1808)
Modtagere af l'union parfaite
Danskere i 1700-tallet
Conrad
Personer i Dansk Biografisk Leksikon
Kongens jagtkaptajner
Kammerherrer fra Danmark
Kollegiedeputerede fra Danmark
Carl Swartz

Carl Johan Gustaf Swartz (5. juni 1858 i Norrköping, Sverige – 6. november 1926 i Stockholm) var en svensk embedsmand, erhvervsmand og konservativ politiker, der var Sveriges statsminister fra den 30. marts til 19. oktober 1917.

Se også 
 Sveriges statsministre
 Sveriges regeringer

Eksterne henvisninger 

 

Sveriges statsministre
Finansministre fra Sverige
Personer fra Norrköping
Qeqertarsuaq (ø)

Qeqertarsuaq (dansk: Herbert Ø) er en ø i Qaanaaq Kommune, i det nordvestlige Grønland.

Øen er 223 km2 stor. Her ligger den i dag forladte by Qeqertarsuaq. Den blev forladt i 1990-tallet, og bruges i dag kun som sommerboplads for folk fra kommunens hovedby, Qaanaaq. Den ligger ca 22 km vest for Qaanaaq, og kan ses herfra.

Navnet betyder Stor ø, og er også navnet på andre øer i Grønland. Disko hedder det samme (på grønlandsk), og der er også en ø i Upernavik Kommune med samme navn (Qeqertarsuaq (Upernavik)).

Links 
 Billeder fra Herbert Ø 
 Historiske billeder fra Herbert Ø 

Øer i Grønland
Avannaata Kommune
Hårbølle

Hårbølle er en landsby på det vestlige Møn mellem Fanefjord og Fanefjord Skov, lidt syd for Store Damme i Fanefjord Sogn, Vordingborg Kommune.

Byen er nævnt første gang ifølge Trap i 1513-33, dengang som Harrebølle, senere fra 1536 som Haarbølle.
Hårbølle fik 1727 en rytterskole, og landsbyen blev udskiftet i 1771

Der findes i området meget flint, som har givet grundlag for Hårbølle Stenminer med mange arbejdspladser. Da der ikke længere kunne graves på land, begyndte man at hente råvarerne fra
havbunden ved hjælp af sandsugere. Mange arbejdere fik stenlunger af arbejdet i minerne.

I Hårbølle er der fundet 16 flintdolke fra slutningen af stenalderen. I Hårbølle Hestehave er der udgravet en gravplads fra yngre bronzealder.

Ved Hårbølle Bro blev der opført en havn og en foderstofforretning. En dampskibsforbindelse anløb Hårbølle, Bogø, Stubbekøbing og Masnedsund med togforbindelse til København.

I området findes en af Danmarks største langdysser Grønsalen eller Grønjægers Høj. Den ligger ved Fanefjord Kirke og er ca. 100 meter lang og 10 meter bred.

Litteratur 
Trap, J. P. Danmark. Præstø Amt. Bind IV, 5. udg., 1955.

Referencer

Eksterne henvisninger 
 "Hårbølle by og Stenminerne" 
 Landsbyens hjemmeside

Lokaliteter på Møn
Nils Edén

Nils Edén (25. august 1871 i Piteå, Sverige - 16. juni 1945 i Stockholm) var en svensk historiker og liberalistisk politiker, der var Sveriges statsminister fra 1917 til 1920.

Se også 
 Sveriges regeringer

Eksterne henvisninger 

Sveriges statsministre
Historikere fra Sverige
Svensksprogede forfattere fra Sverige
Personer fra Norrköping
Jan Eliasson

Jan Eliasson (født 17. september 1940) er en svensk diplomat. Siden 2000 har han været Sveriges ambassadør i USA. I september 2005 tiltrådte han stillingen som præsident for FNs generalforsamling. 27. marts 2006 blev han udnævnt til udenrigsminister i Sverige.

Uddannelse og karriere 
Jan Eliasson er født og opvokset i Göteborg. Han var udvekslingsstudent i Indiana i USA 1957–58 og er uddannet i økonomi.

I 1965 blev han ansat i det svenske udenrigsdepartement, og arbejde i udlandet i bl.a. Paris, Bonn og Washington. I perioden 1983-1987 var han chef for udenrigsdepartementets politiske afdeling.

1980-86 deltog han i FNs mæglingsmission i krigen mellem Iran og Irak. 1988-92 havde han tjeneste som Sveriges FN-ambassadør i New York, og fungerede  blandt andet som generalsekretærens personlige repræsentant i Iran–Irak-konflikten. I 1994-99 var han kabinetsekrætær i UD, og siden 2000 har han vært Sveriges ambassadør i Washington D.C, USA.

Eksterne henvisninger 

 Interview med Jan Eliasson 

Udenrigsministre fra Sverige
Diplomater fra Sverige
Personer fra Göteborg
Økonomer fra Sverige
Socialdemokrater fra Sverige
Jørgen I. Jensen

Jørgen I. Jensen (født 31. juli 1944) er en dansk faglitterær forfatter og tidligere lektor ved Københavns Universitet.

Jensen er uddannet cand.theol. og var tilkyttet Københavns Universitet fra 1972. Han var der lektor ved Institut for Kirkehistorie.

Han har skrevet bøger om Carl Nielsens og Per Nørgårds musik og desuden bøgerne Sjælens musik (1979), Den fjerne kirke. Mellem kultur og Religiøsitet (1995), og Jeg-automaten – Teologisk kritik af et menneskebillede (2005), Det tredje øjeblik (2008), Europasonate: Teologiske spor i den klassiske musik (2009).

Jensen har desuden fungeret som en af kunstanmelderene i Danmarks Radios tv-program Smagsdommerne,
og han var medlem af udvalget for musik til Danmarks Kulturkanon.

Eksterne link

Henvisning 

Faglitterære forfattere fra Danmark
Teologer fra Danmark
Dansksprogede forfattere fra Danmark
Personer i Kraks Blå Bog
Muhsin Al-Ramli

Muhsin Al-Ramli (født 1967) er irakisk forfatter, digter, oversætter, latinamerikanske og akademiske, skriver på arabisk og spansk . Født i Irak i 1967. Boet i Spanien siden 1995. BA i spansk fra University of Bagdad 1989. Ph.D. i filosofi, University spanske Studier i Madrid 2003, speciale emne: spor af islamisk kultur i Don Quixote. Det er en af de vigtigste romanforfattere og dramatikere irakiske oversætter af flere arabiske spanske klassikere. Grundlægger og redaktør af den kulturelle magasinet ALWAH siden 1997. Har tidligere været professor på Saint Louis University, Madrid .

Bibliografi 
Han har udgivet flere bøger, f.eks.

 Gave af det næste århundrede (Stories) 1995.
 På jagt efter et levende hjerte (Teater) 1997.
 Blade fjernt fra Tigris (Historier) 1998.
 Spredte krummer (Novel) 2000 / (spredte krummer) 2003.
 Den lykkelige nætter bombning (Narration) 2003.
 Alle svar er enker (digte) 2005.
 Fingers datoer (Novel) 2008.

Eksterne henvisninger

Andre henvisninger 

 Muhsin Al-Ramli, Officielle Blog
 The documentary about Al-Ramli in the Arabic channel: ALJAZEERA
 Documentary in the Spanish Channel TVE, about: The Iraqi writer Muhsin Al-Ramli.
 Al-Ramli: "I Am Iraq" / By Constanza Vieira / IPS
 Poem by Muhsin Al-Ramli / review (BLACK RENAISSANCE NOIRE), Vol7 Nº2, 2007 New York
 Review / Scattered Crumbs / Family Matters / by Harold Braswell 
 from Scattered Crumbs by Muhsin Al-Ramli

Digtere fra Irak
Skønlitterære forfattere fra Irak
Oversættere
Spansksprogede forfattere
Richard Sennett

Richard Sennett (født 1. januar 1943 i Chicago) er en jødisk,amerikansk sociolog og forfatter. Han er søn af enlig mor, forfatteren Dorothy Sennett og gift med sociologen Saskia Sassen. Sennett er efterkommer af jødiske indvandrere fra Litauen, hans mor er dog opvokset i Minnesota, USA.

Sennett er professor ved London School of Economics og ved New York University.

Sennett er kendt for sine studier af de urbane vilkår i den moderne vestlige verden. Han modtog Hegelprisen i 2006.

Bibliografi 
 The Uses of Disorder: Personal Identity & City Life (1970)
 Families Against the City: Middle Class Homes of Industrial Chicago, 1872-1890, Harvard (1970)
 The Hidden Injuries of Class, med Jonathan Cobb, Knopf (1972)
 The Fall of Public Man, Knopf (1977)
 Authority (1980)
 The Conscience of the Eye: The design and social life of cities, Faber and Faber (1991)
 Flesh and Stone: The Body And The City In Western Civilization, Norton (1994)
 The Corrosion of Character, The Personal Consequences Of Work In the New Capitalism, Norton (1998)
 Respect in a World of Inequality, Penguin (2003)
 The Culture of the New Capitalism, Yale (2006)
 The Craftsman, Allen Lane (2008)
 The Foreigner: Two Essays on Exile, Notting Hill (2011)
 Together: The Rituals, Pleasures, and Politics of Cooperation, Yale (2012)

Fiktion
 The Frog Who Dared to Croak (1982)
 An Evening of Brahms (1984)
 Palais-Royal (1986)

På dansk
 Øjets vidnesbyrd. Om storbyens kultur og rum, Samlerens Forlag (1996)
 Det fleksible menneske, Forlaget Hovedland (1999)
 Respekt i en verden af ulighed, Forlaget Hovedland (2003)
 Den ny kapitalismes kultur, Forlaget Hovedland (2007)
 Håndværkeren - arbejdets kulturhistorie - hånd og ånd, Forlaget Hovedland (2009)

Noter

Eksterne referencer 
 CV 
 www.richardsennett.com  

Faglitterære forfattere fra USA
Sociologer fra USA
Jøder fra USA
Modtagere af Heinrich Tessenow-medaljen
Personer fra Chicago
Seasick Steve

Steven Gene Wold, kendt som Seasick Steve, (født 1941) er en amerikansk bluesmusiker, der spiller guitar og synger.

Han er blandt andet kendt for at spille på særprægede og som regel også hjemmelavede eller modificerede guitarer. Blandt andet også en "diddley bow", et enstrenget instrument. Har blandt andet medvirket i det britiske bilprogram "Top gear" og i forskellige andre tv-shows.
Optræder både i ydmyge små klubber eller på store festivals a la Roskilde Festival – men skaber altid en solid rockende fest. Han udtryk et meget dynamisk: fra lavmælte ballader til voldsomme solo slidesoli, med enten sin 'Mississippi drum machine' = venstre fod, eller trommeslager som backing. Dave Grohl (Foo Fighters) og John Poul Jones (Led Zeppelin) er blandt mange, som har optrådt / indspillet med ham.

Som gæst i Top Gear afslørede han blandt andet at hans kælenavn "Seasick Steve" stammer fra en hændelse på færgen fra Norge til Danmark, hvor han blev kraftigt søsyg, og en af hans kammerater kaldte ham for "Seasick Steve".

Seasick Steve (alias Steve Wold) begyndte indspilning af sin egen musik meget senere i livet end andre musikere. Han regnes som en historiefortællende sanger, der har oplevet den traditionelle blues på sin egen krop. Wold tilbragte sin barndom i Californien, hvor han bl.a. lærte at spille bluesguitar af K. C. Douglas, men flyttede hjemmefra som 14-årig. Som en vagabond, rejste han i flere år ved at springe på tog og arbejde med forefaldende arbejde i USA og Europa, og endte til sidst i Norge.
 
Wold er kendt for sine usædvanlige custom-made strengeinstrumenter, som alle har et navn: ’Jack Guitar’, ’The dirt digger’, ’Morris Minor Guitar’, Cigar box guitar, The Pain Guitar, ’3 string trance Wonder’.

Først da han var i tresserne, fik han udgivet sit første officielle materiale. Hans første solo album, Doghouse Music, ( 2006), blev indspillet næsten udelukkende af Wold selv. Med en rustik countryblues og til tiden en næsten punk blues-agtig tilgang til sit materiale, fusionerede Wold blues trance boogie med en rå stemme, der gør Tom Waits til en mainstream crooner, og de bedste af hans sange udtrykker en hårdt oplevet visdom, der kun kan komme fra at have levet på gaden.

Han har udgivet den barske og kraftfulde You can’t teach an old dog new tricks i 2011.

Diskografi 
 Cheap (2004)
 Dog House Music (2006)
 I Started Out with Nothin and I Still Got Most of It Left (2008)
 Man from Another Time (2009)
 You Can't Teach an Old Dog New Tricks (2011)
 Hubcap Music (2013)
 Sonic Soul Surfer (2015)
 Keepin' the Horse Between Me and the Ground (2016)
 Can U Cook? (2018)
 Love and Peace (2020)
 Blues in Mono (2020)
 Only on Vinyl (2022)

Referencer

Eksterne henvisninger 

 Officiel hjemmeside

Musikere fra USA
No Knox

No Knox (1977-1985) var et nihilistisk/dadaistisk punkband fra Rødovre på den tidligste danske punkscene, der med tiden udviklede sig til at blive et eksperimental band, der bl.a. blandede verdensmusik, improvisation og programmusik.

No Knox havde i starten en komplet kaotisk og improviseret tilgang til musik uden struktur eller form i traditonel forstand. Musikken var et kaos af spontane indfald, der ikke nødvendigvis krævede musikalske forudsætninger eller som i alt fald afskrev disse. Senere blev bandets kompositioner mere strukturerede og groovede i deres eksperimenterende og stadig anarkistiske udtryk.

Bandet spillede til stort set alle de første punkfestivaler i starten af den danske punk: Concert of the Day, Pære Punk, Concert of the Moment, Concerto de Nobrainos insanos, Nosferatu Festival etc.

Bandet debuterede live den 23. maj 1978 på spillestedet "Månefiskeren" på Christiania, hvor de spillede sammen med Sods og Elektrochok. No Knox spillede bl.a. deres nummer "New Pain" og blev i fanzinet Iklipsx sammenlignet med The Residents og Captain Beefheart.

Medlemmerne talte bl.a. Per Buhl Acs (aka Per No Knox – bas, vokal), Niels Thomsen (guitar, vokal), Jesper Reisinger (guitar), Svend Bjerre Overgaard (trommer) og senere Vagn Erik Olsson (sax) samt ved enkelte lejligheder Tomas Ortved (trommer).

No Knox var med til at arrangere Sods' debutkoncert på Rødovre Statsskole i 1977 – danmarks første punkkoncert. No Knox bliver normalt regnet for ét af danmarks tre første punkbands. Bandet var formentlig det første danske band, der optog punklignende musik på bånd.

Flere af de senere medlemmer af bandet "No Knox" var i 1977, mens de gik på Rødovre Statsskole, med til at lave, hvad man må betegne som danmarks første punkfilm. Filmen "No Knox" som senere kom til at navngive bandet. Gruppen af elever bag filmen, havde fået 500 kr. til at lave en film om at gå på HF. I stedet blev det en film med de unge punkere og deres højst uautoriserede løjer. Filmen blev vist på Rødovre Statsskole for et noget overrasket publikum og en ligeledes øjenbrynsløftende rektor.

Amerikanske punk band NoFx er inspireret af No Knox.

Diskografi 
 Pære Punk – 12" comp LP 1979 (Kong Pære / KLP1)
 Pære Punk – MC comp 1979 (Kong Pære / KPMC1)
 Concert of the Moment – 12" 3x LPlive 1980 (Irmgardz / IRMG02)
 Concert of the Moment – MC comp 14/11 1980 (Irmgardz / IRMG K502)
 Nosferatu Festival – 12"LP Comp 1982 Live (Nosferatu Records / NOS1)
 Filibuster – 12"LP 1984 (Kong Pære / KPLP 14)
 Complication – A Danish Compilation – 12"LP Comp 1984 (Bondeskiver / KOLOS 2)

Eksterne kilder/henvisninger 
 Blog med fotos og musik af No Knox
 Fanzinet Iklipsx Nr 1 aug 1978 – info om No Knox' debut den 23. maj 1978 på Månefiskeren – Download link (PDF 3.16Mb)
 DR2 Tema om dansk punk, bl.a. No Knox
 Artikel "Da punken kom til Rødovre" i Information, 8.3.2002

Noter 

Punkgrupper fra Danmark
Musikgrupper fra 1977
Ophørt i 1985
Rockgrupper fra Danmark
Katerina Graham

Katerina "Kat" Alexandre Graham (født 5. september 1989) er en amerikansk skuespiller, sanger, model og danser, der har medvirket i en række tv-serier, spillefilm og videoproduktioner.

Filmografi 
 17 Again (2008)
 The Vampire Diaries (2009-)
 Dance Fu (2011)
 Honey 2 (2011)
 Boogie Town (2012)

Eksterne henvisninger 

 
 

Skuespillere fra USA
Sangere fra USA
Louis De Geer (1854-1935)

Gerhard Louis De Geer af Finspång (27. november 1854 – 25. februar 1935) var en svensk friherre, embedsmand og liberalistisk politiker, der var Sveriges statsminister fra 1920 til 1921. Han var søn af Louis De Geer.

Sveriges statsministre
Personer fra Kristianstad
Dave Clement

David Thomas "Dave" Clement (2. februar 1948 – 31. marts 1982) var en engelsk fodboldspiller, der spillede som forsvarer. Han var på klubplan primært tilknyttet Queens Park Rangers, men havde også ophold hos Bolton, Wimbledon og Fulham. Han spillede desuden fem kampe for Englands landshold, som han debuterede for 24. marts 1976 i et opgør mod Wales.

Clement begik selvmord i 1982 i en alder af kun 34 år. Hans søn, Neil Clement, var også professionel fodboldspiller.

Referencer 

Fodboldspillere fra England
Fodboldspillere fra Queens Park Rangers F.C.
Fodboldspillere fra Bolton Wanderers F.C.
Fodboldspillere fra Wimbledon F.C.
Fodboldspillere fra Fulham F.C.
Ismat T. Kittani

Ismat Taha Kittani (5. april 1929 i Madja – 23. oktober 2001) var en irakisk diplomat. Han var præsident for FNs generalforsamling fra 1981 til 1982.

Eksterne henvisninger 
 

Politikere fra Irak
Abdul Rahman Pazhwak

Abdul Rahman Pazhwak (Pashto: عبدالرحمن پژواک) (født 7. marts 1919 – 8. juni 1995) var en afghansk poet og diplomat. Han blev uddannet i Afghanistan og begyndte sin karriere som journalist, men sluttet sig senere til udenrigsdepartementet. 

Han var præsident for FNs generalforsamling 1966-1967.

Digtere fra Afghanistan
Diplomater
Journalister fra Afghanistan
Oscar von Sydow

Oscar Fredrik von Sydow (født 12. juli 1873, død 19. august 1936) var en svensk embedsmand og politiker, der var Sveriges statsminister fra 23. februar til 13. oktober 1921. Han var Sveriges rigsmarskal fra 1934 til 1936.

Eksterne henvisninger 

 

Sveriges statsministre
Civilministre fra Sverige
Oscar
Svenskere i 1800-tallet
Svenskere i 1900-tallet
Personer fra Kalmar
Jurister fra Sverige
Embedsmænd fra Sverige
Eburodunum

Eburodunum var/er det latinske navn (med den keltiske rod dun, "fæstning" eller "bebyggelse") for flere byer:

 Embrun i det franske departement Hautes-Alpes
 Yverdon i den schweiziske kanton Vaud
 Brno, hovedby den tjekkiske landsdel Mähren
Ernst Trygger

Ernst Trygger (27. oktober 1857 – 23. september 1943) var en svensk konservativ politiker, der var Sveriges statsminister fra 1923 til 1924. Han var også udenrigsminister i Arvid Lindmans regering fra 1928 til 1930.

Eksterne henvisninger 

Sveriges statsministre
Udenrigsministre fra Sverige
Personer fra Stockholm